I 1970-årene ble dalen fokus for vannkraftutbygging, blant annet ble det lagt frem en plan for et stort reguleringsmagasin midt i dalen. På grunn av stort folkelig engasjement og andre vernehensyn, ble planene skrinlagt, og dalen, sammen med store deler av Saltfjellet ble omgjort til nasjonalpark. I dag er området av særlig interesse for friluftsliv, fiske og jakt. Med sidedaler og fjellvidder inngår Stormdalen i et større område med villmark, en naturtype det finnes få andre av i Norge.